Kurašikis

Kurašikis () – miestas Japonijoje, Honšiū salos pietvakariuose, prie Takahašio upės įtekėjimo į Vidinę Japonijos jūrą, Okajamos aglomeracijoje. Praeina Šinkanseno geležinkelis. Įrengta 9,4 km ilgio tiltų sistema per jūrą, jungianti su Sakaidės miestu Šikoku saloje. Automobilių („Mitsubishi“), mašinų gamyba, juodoji metalurgija, tekstilės, chemijos ir naftos chemijos pramonė.

Veikia mokslo ir meno, Kavasakio medicinos universitetai, Okajamos universiteto bioresursų mokslinio tyrimo institutas, dailės, liaudies meno ir kiti muziejai, observatorija. Išlikę Edo laikotarpio (1603–1867 m.) ryžių sandėliai, samurajų ir pirklių namai.

 Istorija 
XVI–XIX a. Kurašikis buvo ryžių ir medvilnės auginimo regiono prekybos centras. XX a. vid. ir antroje pusėje labiausiai plėtota tekstilės pramonė, vėliau – lėktuvų gamyba.

 Šaltiniai 

Kategorija:Okajamos prefektūros miestai